Sveta tervenemise saladus rasketest  põletikest toimuski tänu neile hingamistele ja mõttemaailma muutmise väele. "Iseennast ei tohi mingil juhul armastuse ruumist välja jätta!" toonitab naine. "Kõigepealt on vaja endale armastust lubada, ja see pole isekas, vaid hädavajalik. Kui sina ise ei ole armastusega täidetud, ei jaksa sa ka midagi jagada."    14 aastat hirmuta elu    Lõplik paranemine põletike jadadest saabus kolme ja poole kuuga. "Hingamine on eriti tõhus väljas kõndides. Tegin seda iga päev.  Alguses muutusid kopsumaht ja kehahoiak. Me ei ole harjunud täiskopsuga hingama, eriti naised hingavad pindmiselt. Ka kehahoiakuga on paljudel põhjamaalastel probleeme, sest meil on külm ja oleme harjunud sissepoole hoidma. Hingamine ja joogaharjutused on kehahoiaku raviks väga head, "Viie tiibetlase" harjutused on head, igasugune võimlemine, kõndimine, laulmine, tantsimine, ujumine tuleb kasuks. Kuid tegevus, mis teed, olgu sulle ja su kehale sobiv ja meeldiv."